אנה אורטיז

אנה אורטיז (באנגלית: Ana Ortiz; נולדה ב-25 בינואר 1971) היא שחקנית וזמרת אמריקאית. החלה את הקריירה שלה בגיל צעיר בתחום הבלט והשירה, היא למדה באוניברסיטה לאומנויות של פילדלפיה. אורטיז החלה את קריירת המשחק שלה בתיאטרון בתחילת שנות ה-2000 כאשר כיכבה בסיטקומים של NBC, "קריסטין" ו-"A.U.S.A.", בנוסף השתתפה ב"איי שם" וב"בוסטון ליגל".

אורטיז ידועה במיוחד בזכות תפקידה בתור הילדה סוארז בסדרת הדרמה הקומית של ABC, "בטי המכוערת". היא גם הופיעה בסרטים "לידה כואבת" (2009) ו"ביג מאמא 3" (2011). מ-2013 עד 2016, אורטיז כיכבה בתור מריסול סוארז בסדרת הדרמה הקומית "עוזרות בית נחושות", עליה קיבלה את פרס אימג'ן בקטגוריית השחקנית הטובה ביותר בטלוויזיה. בשנת 2020, אורטיז החלה לככב בדרמת הנעורים להט"בית של הולו, "באהבה, ויקטור", בתפקיד איזבל סלזאר, אמו של הדמות הראשית ויקטור סלזאר.

 חיים וקריירה 
 ראשית חייה וקריירה בתיאטרון 
אורטיז נולדה בעיר ניו יורק, כבתם של אנחל אורטיז, חבר מועצת עיריית פילדלפיה לשעבר, ממוצא פורטו ריקני, ואם אירית-אמריקאית, קתלין קולמן. כאשר הייתה ילדה, אורטיז למדה בלט במשך שמונה שנים, היא סבלה מכאבים שבסופו של דבר אילצו אותה לעסוק בדיסציפלינה אמנותית אחרת.

אורטיז החלה להתמקד בשירה ולמדה בבית הספר הגבוה למוזיקה ואמנות ואומנויות הבמה לגארדיה בעיר ניו יורק ולאחר מכן באוניברסיטה לאומנויות של פילדלפיה. את הבכורה המקצועית שלה בבמה עשתה בהפקת תיאטרון אזורית של "יחסים מסוכנים". בנוסף, גילמה את כריסי בהפקה שכללה סיבוב הופעות אירופי של המחזמר שיער, והשתתפה בהפקות תיאטרון אזוריות כמו "כלב ליידי" ו"השחיין הקובני" ובהפקה של תיאטרון הרפרטואר של החוף הדרומי. לאחר שהצטרפה ל-LAByrinth Theatre Company,LAByrinth Theatre Company  היא הופיעה באוף ברודוויי ב-In Arabia We'd All Be Kings, בבימויו של השחקן זוכה פרס האוסקר פיליפ סימור הופמן, שנבחרה לאחת מעשר ההצגות הטובות ביותר של 1999 על ידי המגזין טיים אאוט ניו יורק.

היא הופיעה במספר תוכניות טלוויזיה כולל "NYPD Blue", "כולם אוהבים את ריימונד", "ER", ו"כריסטין הישנה". באותה תקופה נבחרה לתפקיד הראשון הקבוע שלה בסדרת הקומדיה של NBC קריסטין (2001). ב-2003 היא כיכבה בסיטקום "AUSA", ומאוחר יותר גילמה תפקידים חוזרים בדרמה של FX, "איי שם", ובסדרה של ABC, "בוסטון ליגל".

 2006–2010: בטי המכוערת ותפקידים נוספים 
ממוזער| אורטיז בתצוגת האופנה "האמת של הלב", 2008
בשנת 2006, אורטיז לוהקה לתפקיד הילדה סוארז, אחותה של הדמות הראשית, בסדרת הדרמה הקומית של ABC "בטי המכוערת". במקור, אורטיז נבחנה לתפקיד בטי סוארז, "פשוט הרכבתי משקפיים, שמרתי את השיער שלי קצת שטוח ולבשתי הרבה שכבות של בגדים", כך תיארה את מה שלבשה באודישן לתפקיד בטי. "רק רציתי שהם יזכרו אותי, כדי שאוכל לקחת חלק בהפקה בעתיד", כך אמרה.Claustro, Lisa, "Ortiz Went 'Super Plain' for 'Ugly Betty' Audition, BuddyTV.com, January 5, 2008, reprinting quotes from Sheridan, Patricia, Pittsburgh Post-Gazette article (no date or title given)

בנוסף לתפקידה ב"בטי המכוערת", השתתפה אורטיז בתפקידים ראשיים בסרטים "גן עדן מטורטיה" ו"לידה כואבת". בנוסף ביצעה תפקיד דיבוב בסרט "באטמן: אביר גות'אם", וכיכבה בסרט הטלווזיוני "ילדה קטנה אבודה: סיפורה של דלימר ורה" ב-2008. היא גם השתתפה בתפקיד אורח ב"נשות קבע" במהלך העונה השנייה שלה, כשגילמה מלצרית בשם סנדי. היא גם הופיעה ב-2010 בקליפ של אנריקה איגלסיאס וחואן לואיס גוארה של "Cuando me enamoro".

 2010–הווה: עוזרות בית נחושות ומאוחר יותר 
ימין|ממוזער| אורטיז בטקס פרסי עלמה, 2012.
לאחר סיומה של "בטי המכוערת" ב-2010 לוהקה אורטיז לדמות הראשית בפיילוט לסדרת הדרמה של ABC "כחול אמיתי", סדרה על בלשי פלילים בסן פרנסיסקו שהתאחדו כדי לפתור את רצח של אחד משלהם. לאחר הפיילוט הוחלט שלא להפיק את הסדרה. בשנה שלאחר מכן היא הופיעה בסרט הקומי "ביג מאמא 3", וכיכבה בפיילוט לסדרה בשם "Outnumbered" של רשת Fox, גם הסדרה הזו לא המשיכה לשלב ההפקה. מאוחר יותר ביצעה תפקיד חוזר בסדרה הקומית של HBO, "מצויד". אורטיז כיכבה גם בסרטים "לישון עם הדגים" ו"אנשים טובים כאלה".

בשנת 2012, אורטיז לוהקה לתפקיד ראשי, בפיילוט לדרמה הקומית של ABC, "עוזרות בית נחושות". שלבסוף עלתה ברשת Lifetime עם שלושה עשר פרקים. הסדרה עלתה לראשונה ב-23 ביוני 2013, וזכתה לביקורות חיוביות. בתוכנית היא מגלמת את התפקיד הראשי של מריסול דוארטה (הכינוי של פרופסור מריסול סוארז). ב-2013 אורטיז השתתפה בתפקיד אורח באופרת הסבון של ABC, "נקמה", בתור ביזי פרסטון. בשנת 2014, אורטיז כיכבה בתפקיד אורח בשתי תוכניות של ABC: "המדריך לרוצח" ו"שחור-כזה".

בשנת 2014 לוהקה אורטיז לסרט הדרמה הלהט"בי "אהבה זה כל מה שאתה צריך?", אשר מבוסס על סרט קצר מ-2011 עם אותו שם. ב-2016, עקרות בית נחושות בוטלה לאחר ארבע עונות. בשנה שלאחר מכן, אורטיז כיכבה בפיילוט השלישי שלה שלא נמכר, קומדיה בשם "צ'רלי פוקסטרוט" .

בשנת 2018 היא ביצעה תפקיד דיבוב בסרט של חברת דיסני, "ראלף שובר את האינטרנט". מאז 2019, אורטיז מופיעה בצוות השחקנים הראשי של הדרמה הקומית "ויסקי קוואליר", בה היא מגלמת חוקרת FBI בשם סוזן סמפסון.

בשנת 2020 כיכבה אורטיז בסדרה עטורת השבחים של הולו, "באהבה, ויקטור", בתפקיד איזבל סלזאר, אמו של הדמות הראשית ויקטור סלזאר. על תפקיד זה זכתה לשבחים רבים על ידי המבקרים.

 חיים אישיים 
אורטיז התחתנה עם המוזיקאי נואה לבנזון ב-7 ביוני 2007, ברינקון, פוארטו ריקו. בתם הראשונה פאלומה, נולדה ב-25 ביוני 2009. בנם השני, רפאל הבן, נולד ב-24 בספטמבר 2011.

אורטיז פעילה בהעלאת המודעות נגד אלימות במשפחה. היא מתארת את חוויותיה האישיות בשנות ה-20 לחייה, כאשר הייתה במערכת יחסים רומנטית שהפכה להתעללות פיזית. במאמר ל-USA Today, אורטיז מציינת שהסצנה האחרונה בפרק של "בטי המכוערת", שבה הילדה ישבה על מיטתה ובהתה בחדר האמבטיה לאחר שהבינה שסנטוס מת, נלקחה מהחוויה הזו: "השתמשתי בחלק מזה באופן לא מודע... זה משהו שתמיד איתי".

 פילמוגרפיה 
 קולנוע 
שנהסרטתפקיד הערות 1995 מצב אדום אסירה מבלוק C 2000מלך הפינה איזבל 2002 מר ניק הקדוש  לורנה 2003  קרולינה כריסטיאן 2007 גן עדן מטורטיה  צ'יקנה 2008 באטמן: אביר גות'אם  אנה רמירז דיבוב 2009 לידה כואבת  דונה 2011 ביג מאמא 3  גייל פלטשר 2012 תיבת נח: ההתחלה החדשה נִדבָּך דיבוב 2013 לישון עם הדגים קיילה פיש 2014 אנשים טובים כאלה  הבלשית דיאן קרשמן 2016 אהבה זה כל מה שאתה צריך?  סוזן מילר 2017 שעות השמירה  ג'ניס קרן נאמנות  מרדית' 2018 ראלף שובר את האינטרנט בלט אמאדיבוב 2019 נסיכת השורה  מגדלנה רודריגז

טלוויזיה
 שנה סדרה תפקיד הערות1999ד"ר קווין, רופאה במערבאישה בהריוןסרט טלוויזיוני2000, 2002NYPD Blueלואיזה לופז / מריה אלוורזפרקים: "חור בחואן" ו"בשר מת במעדנייה חדשה"2001כריסטין סנטה קלמנטהתפקיד קבוע, 13 פרקים2001כולם אוהבים את ריימונדנטשהפרק: "רייברט"2002רפואה שלמה אלנה דלגדופרק: "היסטוריה משפחתית"2002עשה מחדש  גברת רייספרק: "חניון רוקנרול"2002ERלורהפרק: "מבט לאחור"2003A.U.S.A. אנה ריברהתפקיד קבוע, 13 פרקים2003ברכות מטוסון אנג'להפרק: "איג'יי נגד הארדי"2003חיים על תנאילורטהפיילוט2004החוף הצפוני אנה גריןפרק: "שירות סודי"2005צדק עיוור לטיטיה באררספרק: "עבר לא מושלם"2005פרדי ג'ינהפרק: "איש עשיר, ילדה ענייה"2005שם אנהתפקיד חוזר, 7 פרקים2006גבירתי הנשיאאיזבל ריוספרק: "רוח מתחת לכנף שלי"2006בוסטון ליגלעוזרת התובע המחוזי הולי ריינסתפקיד חוזר, 4 פרקים2006כריסטין הישנה בלינדהפרק: "כמה מהחברים הכי טובים שלי הם פורטוגזים"2006-10בטיהילדה סוארזתפקיד קבוע, 84 פרקים2008נשות קבע  סנדיפרק: "נאמנות"2008ילדה קטנה אבודה: הסיפור של דה לימר ורה ולרי ולייהסרט טלוויזיוני2010כחול אמיתימורין מינילופיילוט2011מספר גדול יותרסו טוליפיילוט2011מצויד לידיהתפקיד חוזר, 5 פרקים2013-16עוזרות בית נחושותמריסול סוארזתפקיד ראשי, 49 פרקים2013נקמה ביזי פרסטוןפרק: "תחייה מחדש"2014המדריך לרוצחפאולה מרפי / אלנה אגילרפרק: "חייך, או לך לכלא"2014-17איש משפחה קינמון (קול)2 פרקים2015שחור-כזהאנג'ליקה רודריגזפרק: "סנטה שחור/חג מולד לבן"2015התנשאי לי  הייליתפקיד חוזר, 4 פרקים2016-18בית: הרפתקאות עם טיפ ואולוסי טוצ'י (קול)תפקיד ראשי2016-19אלנה מאוולוררפא (קול)תפקיד חוזר, 3 פרקים2016אלנה והסוד של אוולוררפא (קול)סרט טלוויזיוני2017צ'רלי פוקסטרוטאנג'לינה טורספיילוט2017אנג'י טרייבקה בטי קרוקרפרק: "אם אתה רואה משהו, פתור משהו"2017מינדי ד"ר. מרי הרננדזתפקיד חוזר, 4 פרקים2019ויסקי קוואלירסוזן סמפסוןסדרה רגילה, 13 פרקיםסופרסטורקלאודיה לנקובפרק: "הקרב של סנדרה"מיוחד סוזןתפקיד חוזר, 4 פרקים2020-22באהבה, ויקטוראיזבל סלזארתפקיד קבוע, 28 פרקים2022בלתי גמור טיה מונסה2023ההיסטוריה המטורפת של העולם – חלק 2אלכסנדרה, נסיכת הסןפרק: "I"2025צמרמורתג'ןתפקיד ראשי (עונה 2); 8 פרקיםTBARamble Onסדרה עתידיתImperfect Womenהבלשית גנץסדרה עתידית של אפל TV פלוס

 פרסים ומועמדויות 
 שנה פרויקט פרס קטגוריה תוצאה 2007 בטי המכוערת פרסי ALMA שקנית משנה מצטיינת - סדרת טלוויזיה, מיני סדרה או סרט טלוויזיה פרס הטלוויזיה של OFTA שחקנית משנה מצטיינת פרס אימג'ן שחקנית המשנה הטובה ביותר - טלוויזיה  פרסי Gold Derby אנסמבל השנה  פרס גילדת שחקני המסך הופעה יוצאת דופן של אנסמבל בסדרה קומית  2008 בטי המכוערת פרסי יוווי שחקנית המשנה הטובה ביותר בסדרה קומית  פרס גילדת שחקני המסך הופעה יוצאת דופן של אנסמבל בסדרה קומית  פרס אימג'ן שחקנית המשנה הטובה ביותר - טלוויזיה 
  2009 ילדה קטנה אבודה: סיפורה של דלימר ורה פרס אימג'ן שחקנית המשנה הטובה ביותר  בטי המכוערת פרס אימג'ן שחקנית המשנה הטובה ביותר - טלוויזיה  פרסי ALMA שחקנית מצטיינת בטלוויזיה - קומדיה 2010 בטי המכוערת פרסי תמונה של NAACP שחקנית משנה מצטיינת בסדרה קומית 2013 עוזרות בית נחושות פרסי ALMA שחקנית מצטיינת בטלוויזיה - קומדיה2014 עוזרות בית נחושותפרס אימג'ן השחקנית הטובה ביותר - טלוויזיה  לישון עם הדגים שחקנית המשנה הטובה ביותר - סרט  2015 עוזרות בית נחושות פרס אימג'ן השחקנית הטובה ביותר - טלוויזיה  2021 באהבה, ויקטור פרס אימג'ן שחקנית המשנה הטובה ביותר בקומדיה - טלוויזיה 

 קישורים חיצוניים 

קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:זמרות אמריקאיות
קטגוריה:אמריקאיות ממוצא אירי
קטגוריה:אמריקאים ממוצא אירי
קטגוריה:אמריקאיות ממוצא פוארטו ריקני
קטגוריה:אמריקאים ממוצא פוארטו ריקני
קטגוריה:אמריקאיות שנולדו ב-1971
קטגוריה:אמריקאים שנולדו ב-1971

 הערות שוליים